ג'ון סטוקטון

ג'ון יוסטון סטוקטון (באנגלית: John Houston Stockton; נולד ב-26 במרץ 1962) הוא כדורסלן עבר אמריקאי, אשר שיחק במשך כל הקריירה המקצוענית שלו כרכז במדי יוטה ג'אז מליגת ה-NBA. סטוקטון, אשר מוערך כאחד הרכזים הגדולים ביותר בתולדות המשחק, מחזיק בשיאי ה-NBA של כל הזמנים בקטגוריות האסיסטים והחטיפות בהפרש ניכר על פני כל שחקן אחר.

ביוגרפיה

ראשית הקריירה 
סטוקטון נולד וגדל בספוקיין, וושינגטון. את קריירת הכדורסל שלו הוא החל באוניברסיטת גונזגה, שבעיר הולדתו, שם סיים את שנתו הראשונה עם ממוצע של 20.9 נקודות למשחק ב-57% מהשדה.

קריירת ה-NBA 
בדראפט ה-NBA 1984 נבחר סטוקטון במקום ה-16 על ידי קבוצת הכדורסל של יוטה ג'אז, אשר בה, כאמור, המשיך לשחק במשך כל הקריירה המקצוענית שלו. במהלך שנותיו ב-NBA קבע סטוקטון שיאים מרשימים ביותר. הוא סיים את הקריירה בממוצע דאבל-דאבל, עם 13.1 נקודות ו-10.5 אסיסטים למשחק כשהוא מחזיק בשיאי ה-NBA של כל הזמנים, הן באסיסטים (15,806) והן בחטיפות (3,265). הוא מחזיק בשיא ה-NBA במשחקים רצופים במדי קבוצה אחת, ומדורג שלישי במספר המשחקים הכולל לשחקן בליגת ה-NBA, אחרי כרים עבדול-ג'באר ורוברט פאריש. במהלך כל הקריירה הוא החמיץ 22 משחקים בלבד.

סטוקטון השתתף בעשרה ממשחקי האולסטאר, כאשר במשחק של 1993 שהתקיים בסולט לייק סיטי, יוטה, הוא הוכתר לשחקן המצטיין במשחק יחד עם חברו לקבוצה קארל מלון. סטוקטון שיחק במדי הנבחרת הלאומית של ארצות הברית במשחקים האולימפיים בשנים 1992 (כחלק מה"דרים טים") ו-1996, וזכה עמה במדליית הזהב בשתי הפעמים.

בשנת 2014 בחר בו עיתון הארץ לשחקן הלבן החמישי הטוב ביותר אי פעם.

סטוקטון נשוי לנאדה סטפוביץ' ויש להם שתי בנות וארבעה בנים. בנו דייוויד סטוקטון אף הוא כדורסלן, ששיחק ב-NBA ובאירופה ובמרץ 2018 חתם ביוטה ג'אז.

סיים את הקריירה שלו עם ממוצעים של 13.1 נקודות ו-10.5 אסיסטים למשחק.

תארים
 פעמיים בחמישיית העונה הראשונה ב-1994 ו-1995.
 שש פעמים בחמישיית העונה השנייה מ-1987 עד 1990 ו-1992, 1993 ו-1996.
 שלוש פעמים בחמישיית העונה השלישית ב-1991, 1997 ו-1999.
 חמש פעמים בחמישיית ההגנה השנייה ב-1989, 1991, 1992, 1995 ו-1997.
 10 הופעות במשחק האולסטאר מ-1989 עד 1997.
 פעם אחת MVP של משחק האולסטאר של ה-NBA ב-1993.
 שתי מדליות זהב אולימפיות ב-1992 ו-1996.
 אחד מ-50 השחקנים הגדולים בתולדות ה-NBA ב-1996.
 מקום ראשון בכל הזמנים באסיסטים (15,806) ובחטיפות (3,265).

סטטיסטיקות קריירה

עונה רגילה

פלייאוף

קישורים חיצוניים

 מאמר על סטוקטון ב"פרויקט האגדות" של מנחם לס באתר "הופס"

הערות שוליים

כדורסלני נבחרת ארצות הברית
כדורסלנים אמריקאים
כדורסלנים באולימפיאדת אטלנטה (1996)
כדורסלנים באולימפיאדת ברצלונה (1992)
כדורסלני יוטה ג'אז
היכל התהילה של הכדורסל: כדורסלנים
משתתפי משחק האולסטאר של ה-NBA
כדורסלני אוניברסיטת גונזגה
זוכי פרס ה-MVP של משחק האולסטאר של ה-NBA
כדורסלנים ב-NBA שגופייתם הופרשה
אלופים אולימפיים אמריקאים: כדורסל
בחירות דראפט של יוטה ג'אז
חברי היכל התהילה של כדורסל המכללות
אמריקאים שנולדו ב-1962